text: “Søgan um HB byrjar áðrenn felagið varð stovnað í 1904. Longu í august 1903 var dystur á Lützenstrøð við bólti, sum var læntur av Sandi. Hesin dystur hevur helst ikki verið so væl skipaður, og hevði ein dómari verið settur at halda skil á við reglum, sum vit kenna tær í dag, so vóru neyvan nógvir eftir á vølli, tá stríðið var lokið. Ella allir uttan dómarin. Teir dømdu sjálvir, men helst varð lítið dømt, tí nógvir fingu skaða hendan dagin”.
text: #000003
text: Havnar Bóltfelag varð stovnað um heystið 1904. 27 vóru limirnir á stovnandi fundinum, og teir vóru beinanvegin býttir sundur í tvey lið, sum skuldu spæla móti hvørjum øðrum.
text: #000005
text: Menn høvdu meddað seg fram til, at felagið varð stovnað í oktober, men av tí, at fyrsta síða í elstu gerðabókini ikki hevur verið til leingi, hevur ikki eydnast at fáa prógv fyri sjálvari dagfestingini (dagurin varð funnin í 2004: 4. oktober 1904, red.).
text: #000007
text: Hinvegin er púra greitt, nær fyrsta nevnd felagsins varð vald. Tað var 14. november hetta sama árið, og manningini tykist longu tá púra greitt, at teir ikki við tað fyrsta komu nakran veg við stríðnum um at fáa Gundadalsfløtuna til fótbóltsvøll.
text: #000008
text: “Fyrsta strevið hjá HB var at fáa eitt fast tilhaldspláss, har spælararnir kundu vera í friði og náðum. Illa gekst at fáa eina plenu, men eftir nógv stríð og ikki minni føgrum orðum eydnaðist at leiga leikvøll á eini trøð uppi í Hoydølum, sum var ogn hoyvíksbóndans,” skrivaði Poul Niclasen.
text: #000009
text: Ætlanin um at leiga eitt stykki til vøll í Hoydølum frá Per Mohr var longu frammi á fundinum 14. november. Hendan fløtan lá tríggjar ferðir so langt burtur frá býnum sum Gundadalsfløtan, men skuldu havnarmenn fáa frið til hesa nýggju og vælumtóktu ítróttagrein, so var hetta einasta leið at fara.
text: #000010
text: Av tí at stykkið var nakað illa dánað, varð avgjørt at víðka eitt sindur í landnyrðingshorninum, og avrátt varð, at hvør maður, sum spældi, skuldi gjalda 5 oyru hvørja ferð.
text: #000012
text: Ryggur skuldi eisini leggjast til í aðrar mátar. Neyðugt var at veita alt vatnið burtur frá fløtuni, og fundarmenninir vóru samdir um at skjóta pengar saman at fíggja hetta.
text: #000013
text: Havnar Bóltfelag er eitt stórt og vælvirkandi fótbóltsfelag við 115 árs royndum. Útvið hálvthundrað lið luttaka í kappingunum fyri HB hvørt ár. Hóast nýggj feløg hava stungið seg upp í høvuðsstaðnum, er HB framvegis størsta fótbóltsfelag í landinum.
text: #000019